ddrg/super_eurlex huggingface dataset:
6.10

ETSK korostaa toissijaisuusperiaatteen ja alueellisen hallinnon merkitystä koheesiopolitiikan toteuttamisessa. Koska eri alueiden välillä ja jopa jäsenvaltioiden sisällä on suuria hyvinvointi- ja kehityseroja, on erittäin tärkeää, että toimintapolitiikkoja toteuttavat ne tahot, jotka ymmärtävät parhaiten keskeiset ongelmat ja joilla on sen vuoksi parhaat edellytykset toimia. EU:n toimielinten on jatkettava toimia kaikenlaisen syrjinnän, rasismin, muukalaisvihan ja juutalaisvastaisuuden kitkemiseksi.
Makroaluestrategioiden keskeisenä strategisena tavoitteena on ollut edistää talouden lähentymistä EU:ssa, mikä on erittäin tärkeää taloudellisen kestävyyden ja kansallisen ja Euroopan tason progressiivisen poliittisen tasapainon kannalta. Huolimatta poliittisesta tahdosta ja siitä, että lähentymistä on pyritty edistämään EU:n talousarvion avulla, tilastot osoittavat valitettavasti sen sijaan, että alueet ovat kulkeneet sosioekonomisesti eri suuntiin, mikä on johtanut poliittiseen kuohuntaan ( 6 ) . Erityisesti Keski- ja Itä-Eurooppaan keskittyvissä makroaluestrategioissa on otettava tämä vakavasti huomioon ja tehostettava toimintapolitiikkojen toteuttamista tällä alalla ja huolehdittava siitä, että työmarkkinaosapuolet, paikalliset sosioekonomiset toimijat ja kansalaisyhteiskunnan organisaatiot ovat toiminnassa aidosti mukana. On myös osoittautunut, että makroaluestrategiat tukevat merkittävästi uusien ja tulevien jäsenvaltioiden integroimista EU:hun. Tämä on ilmeistä niiden Länsi-Balkanin maiden tapauksessa, joilla on yhteyksiä Tonavan aluetta sekä Adrian- ja Joonianmeren aluetta koskeviin EU:n strategioihin, mutta myös jos tarkastellaan Moldovaa ja Ukrainaa, jotka saavat tukea EU:n kanssa tekemänsä assosiaatiosopimuksen täytäntöönpanossa.
3.2

Käsillä oleva komission ehdotus on välttämätön näissä uusissa aloitteissa ehdotettujen useiden toimenpiteiden tehokkaan toiminnan kannalta. Luettelo uusista aloitteista on vielä alustava, sillä lainsäätäjien välillä käydään vielä keskusteluja. Ehdotus edistää selkeästi sitä, että komissiolla on vahva rooli tuettavien hankkeiden ja järjestelmien valitsemisessa EU:n yhteisten etujen mukaisesti ja että julkinen tuki täydentää yksityisiä investointeja läpinäkyvästi.
3.15

ETSK on komission kanssa samaa mieltä siitä, että työnantajille, jotka haluavat harjoittaa verkkokauppaa, on annettava laadukasta koulutusta. Komitea katsoo kuitenkin, että tilanne on mutkikkaampi ja että pk-yrityksiin, erityisesti pieniin yrityksiin ja mikroyrityksiin, kohdistuu monenlaisia haasteita, kuten a) niiden sisäisen organisaation muuttaminen ja mukauttaminen, b) vieraiden kielten taito, c) oikeudellisen ja hallinnollisen tiedon saanti ja ymmärtäminen, d) tehokkaan ja kilpailukykyisen toimitusjärjestelmän perustaminen, e) vahingollisen verokilpailun ja sosiaalisen polkumyynnin torjuminen unionissa (esimerkiksi alv-petokset ja väärennökset). Tästä syystä ETSK kehottaa painokkaasti komissiota ja jäsenvaltioita tukemaan pk-yrityksiä ja niitä edustavia elimiä niiden siirtyessä kohti verkkokaupan käyttöönottoa. Tässä tulisi soveltaa laajaa lähestymistapaa, jossa otetaan huomioon kaikki edellytykset, joita tarvitaan menestyksekkäiden verkossa toimivien yritysten perustamiseksi.
2.5

On kuitenkin syytä todeta, että sisämarkkinoiden tiellä on yhä esteitä. Siksi on tärkeää seurata tällä alalla tapahtuvaa kehitystä, kartoittaa jäljellä olevat esteet ja laatia suunnitelma, jotta sisämarkkinat toimivat moitteettomasti kaikkien etujen mukaisesti. ETSK on yhtä mieltä komission kanssa siitä, että uusi ohjelma voi auttaa parantamaan sisämarkkinoiden toimintaa tukemalla unionin lainsäädännön suunnittelua, täytäntöönpanoa ja noudattamisen valvontaa. EU:n toiminnalla on saatava aikaan yksinkertainen, selkeä, vakaa ja ennakoitava sääntelykehys yrityksille, työntekijöille ja kansalaisille. ETSK kehottaa luomaan oikeudenmukaiset ja kattavat sisämarkkinat, joilla otetaan huomioon myös työ-, kuluttaja- ja ympäristöstandardien noudattaminen.
1.5

Edustajina ovat jäsenet, jotka on valittu jäsenvaltioissa vaaleilla joko puolueiden listoilta tai ehdokkaaksi asettuneina yksityishenkilöinä. Foorumit, joilla vaalityötä tehdään, ovat kehittyneet viimeisten kymmenen vuoden aikana niin, että sosiaalisella medialla on yhä suurempi rooli. Nyt on tullut tarpeelliseksi, että Euroopan komissio puuttuu tähän kehitykseen. Vastuuviranomainen ja sen henkilöstön lisääminen on yksi tapa varmistaa henkilötietojen suoja ja estää niiden käyttäminen väärin poliittisen hyödyn tavoittelemiseksi. Tärkeintä tässä yhteydessä on varmistaa, että vaalit käydään tasapuolisin edellytyksin eikä mikään ryhmä pääse etulyöntiasemaan tietojen hyödyntämisen ansiosta.
3.6

Ilmastotoimiin liittyvään ohjelmaosioon on nykyisellä ohjelmakaudella varattu 864 miljoonaa euroa. Uudella kaudella määrä on 1,95 miljardia euroa, josta 1 miljardi euroa on osoitettu Siirtyminen puhtaaseen energiaan -alaohjelmaan, jota tuetaan tällä hetkellä Horisontti 2020 -puiteohjelmasta. Nykyisen ilmastotoimien osion todellinen määrärahakorotus on siis noin 100 miljoonaa euroa (yhteensä seitsemän vuoden ajaksi), mikä on liian vähän.
2.1

Muuttoliike on Euroopan unionin historiassa pysyvä ilmiö, jolla on selvä vaikutus unionin ja siihen kuuluvien yhteiskuntien tulevaisuuteen. Muuttoliikkeen yhteinen hallinta EU:ssa on keskeneräinen prosessi, ja viime vuosina tämä tilanne on johtanut institutionaaliseen kriisiin, jossa Euroopan yhteisen äänen puuttuminen on käynyt ilmeiseksi. On erittäin tärkeää, että nykyisiä välineitä tarkastellaan uudelleen EU:n eri toimielinten jo tekemän työn pohjalta ja tarjotaan vaihtoehtoja, joiden avulla voidaan kehittää yhteinen, kattava ja johdonmukainen muuttoliike- ja turvapaikkapolitiikka kansainväliseen oikeuteen ja EU:n perussopimuksiin sisältyvien periaatteiden mukaisesti.
1.2

Komitea kannattaa nollavisioaloitetta (Vision Zero), jolla pyritään vuoteen 2050 mennessä pääsemään kokonaan eroon tieliikennekuolemista ja vakavista tieliikenneonnettomuuksista ja joka on tarkoitus saavuttaa Maailman terveysjärjestön ajaman Safe System -lähestymistavan avulla. Strategian täytäntöönpano edellyttää kaikkien alojen ja kaikkien tienkäyttäjien osallistumista tehokkaan hallinnan saavuttamiseksi. On tärkeää, että indikaattorit ovat selkeitä ja että niitä voidaan seurata. Kansalaisyhteiskunnan organisaatioiden tulisi osallistua aktiivisesti kaikkiin strategian suunnittelun, täytäntöönpanon, seurannan ja arvioinnin vaiheisiin.
C 62/308

Euroopan talous- ja sosiaalikomitean lausunto aiheesta ”Ehdotus Euroopan parlamentin ja neuvoston asetukseksi asetuksen (EU) N:o 1303/2013 muuttamisesta siltä osin kuin on kyse taloudellisen, sosiaalisen ja alueellisen yhteenkuuluvuuden määrärahoista sekä kyseisen asetuksen oikaisemisesta siltä osin kuin on kyse Investoinnit kasvuun ja työpaikkoihin -tavoitteen määrärahoista”

(COM(2018) 498 final – 2018/0265 (COD))

(2019/C 62/50)

Lausuntopyyntö Euroopan parlamentti, 5.7.2018 Euroopan unionin neuvosto, 19.7.2018 Oikeusperusta Euroopan unionin toiminnasta tehdyn sopimuksen 177 ja 304 artikla Vastaava erityisjaosto ”talous- ja rahaliitto, taloudellinen ja sosiaalinen yhteenkuuluvuus” Hyväksyminen täysistunnossa 17.10.2018 Täysistunnon nro 538 Äänestystulos (puolesta / vastaan / pidättyi äänestämästä) 214/0/2

Koska Euroopan talous- ja sosiaalikomitea katsoo, että asiakirjan sisältö on täysin hyväksyttävä, eikä komitealla ole siihen kommentoitavaa, se päätti 17.–18. lokakuuta 2018 pitämässään 538. täysistunnossa (lokakuun 17. päivän kokouksessa) antaa esitetystä asiakirjasta myönteisen lausunnon. Äänestyksessä annettiin 214 ääntä puolesta 2:n pidättyessä äänestämästä.
4.5

ETSK yhtyy Yhdistyneen kuningaskunnan parlamentin alahuoneen julkaisemaan (istuntokauden 2017–2019 viides kertomus The impact of Brexit on the automotive sector ) lausumaan, jonka mukaan on epätodennäköistä, että monikansalliset valmistajat, jotka muodostavat valtaosan Yhdistyneen kuningaskunnan ajoneuvoteollisuudesta, pitäisivät taloudellisesti järkevänä perustaa tuotantoa Yhdistyneeseen kuningaskuntaan tilanteessa, jossa sopimukseen ei päästä, tai WTO:n tariffeihin perustuvassa skenaariossa. Jos sopimukseen ei päästä, ehdotusta onkin tarkistettava, jotta se on riittävän vankka tällaista skenaariota varten.
1.2

Komitea toteaa, että EU:ssa on jo lopetettu useimpien POP-yhdisteiden markkinoille saattaminen ja valmistus. Koska POP-yhdisteillä on erittäin vaarallinen vaikutus ihmisiin ja ympäristöön, kyseisten aineiden valmistus on kiellettävä ja poikkeukset on rajoitettava erityisiin käyttötarkoituksiin. Tästä syystä ETSK kannustaa komissiota ottamaan käyttöön tiukempia valvontatoimia ennalta varautumiseen perustuvan lähestymistavan sekä ympäristöä ja kehitystä koskevan Rion julistuksen mukaisesti.
2.7.4

Vaikka soveltamisen alueellinen taso on säädösehdotuksen tulkinnan mukaan NUTS 3, ehdotuksen pohjalta mekanismia sovelletaan niin pieniin alueisiin kuin on perustellusti mahdollista, mitä on pidettävä myönteisenä asiana. On kuitenkin tärkeää, että asetuksessa otetaan huomioon tapaukset, joissa alueellista soveltamisalaa on laajennettava ehdotettujen hallinnollisten rajojen ulkopuolelle (esim. ambulanssien radiotaajuuden on tarvittaessa toimittava laajemmalla alueella).
3.1.2

ETSK varoittaa komissiota siitä, että kansalaisten suojelu on tietyissä yhteyksissä sangen huonolla tolalla. On erittäin tärkeää, että kaikissa jäsenvaltioissa noudatetaan EU:n lainsäädäntöä, sillä kansallisen lainsäädännön epäkohdat heikentävät systemaattisesti kansalaisten mahdollisuuksia käyttää täysimääräisesti oikeuksiaan ja saada kaikki mahdollinen hyöty unionin lainsäädännöstä. Ympäristölainsäädännön noudattaminen on erityisen tähdellistä, koska esim. ilmanlaatuvaatimusten laiminlyönnillä on merkittäviä haitallisia vaikutuksia ihmisten terveyteen.
5.3

Työnantajien pelkoon ylimääräisestä hallinnollisesta rasituksesta olisi vastattava yritysten tarpeisiin sovitetuilla tukitoimenpiteillä. Palkkatasa-arvo on sekä ammattiliittojen että työnantajien vastuulla. Tasa-arvon edistämishankkeita tulee luonnollisesti toteuttaa koulutuksessa, työmarkkinoilla, lastenhoitorakenteiden tasolla jne. Yksi ratkaisu on kuitenkin myös palkka-avoimuus, sillä avoimuudella ja palkkakartoituksilla on sijansa tässä prosessissa. Yritykset ovat alkaneet sitoutua torjumaan kaikenlaisia syrjinnän muotoja työpaikoilla ja ratkovat jo nyt näitä ongelmia, jotta voidaan tarjota sukupuolineutraaleja palkkausmalleja yhteisymmärryksessä erilaisten kansallisten työmarkkinarakenteiden kanssa. On tärkeää, että kaikki sidosryhmät kantavat kortensa kekoon sukupuolten palkkaeron kuromiseksi umpeen ja valottavat erojen todellisia syitä sekä omaksuvat johdonmukaisemman ja tosiseikkoihin pohjautuvan lähestymistavan ja oikaisevat mahdollisia väärinkäsityksiä.
2.17

ETSK toteaa, että kansallisesti tai EU:n turvallisuuden kannalta strategisesti merkittäviin yrityksiin ja kohteisiin suunnattujen sijoitusten seuranta on puutteellista ja koordinoimatonta: joillakin mailla on seurantamenettely käytössä, toisilla ei, jolloin näistä viimeksi mainituissa sijoituksia ei seurata ollenkaan. On ilmeistä, että tällaisissa olosuhteissa ei pystytä suojelemaan jäsenvaltioita eikä EU:ta sellaisiltakaan sijoituksilta, joilla pyritään tärkeiden yritysten ja kohteiden ostamiseen, jos EU:n ulkopuolinen maa, jolla on poliittisia ja taloudellisia tavoitteita, on tehnyt tarkan suunnitelman manipulointimahdollisuuksistaan ja etenee siinä määrätietoisesti. EU:ssa käyttöön otettavan järjestelmän on poistettava jäsenvaltioiden väliset erot ja taattava kansallisten ja eurooppalaisten intressien suojelu.
3.8

ETSK suhtautuu myönteisesti Euroopan komission kehotukseen, jonka mukaan jäsenvaltioiden, joilla on vaihtotaseen alijäämä ja paljon ulkomaanvelkaa, olisi keskityttävä paitsi tuottavuuden kasvun parantamiseen, myös liiketoimintaympäristön parantamiseen. Komitea huomauttaa tässä yhteydessä, että tuottavuuden kasvusta saatujen tulojen ja varallisuuden oikeudenmukainen jako lisää todennäköisesti tasa-arvoa ja vaikuttaa positiivisesti kotimaiseen ja kokonaiskysyntään euroalueella. On tärkeää piristää kotimaista kysyntää, sillä se on välttämätön kasvun tukemisen ja kriisistä selviytymisen edellytys. Erityisesti alimpien palkkojen korotus on nykyään yksi tärkeimmistä välineistä näiden tavoitteiden saavuttamiseksi Euroopan taloudessa ja yhteiskunnassa.
1.5

ETSK kehottaa komissiota kuitenkin ottamaan ehdotuksessaan huomioon seuraavat suositukset: a) Ehdotuksen ei pitäisi johtaa takuuajan lyhenemiseen tietyissä jäsenvaltioissa eikä oikeushierarkian syntymiseen. b) Mahdollisuus poiketa direktiivin pakottavista säännöksistä pelkällä osapuolten välisellä sopimuksella tulisi sallia vain, jos sopimus takaa kuluttajan itsenäiset toimintamahdollisuudet ja tehokkaan kuluttajansuojan. c) Ehdotuksen tulisi mahdollistaa kuluttajille oikeudenkäyntimenettelyn käynnistäminen suoraan tuottajaa vastaan. d) Direktiiviin olisi sisällytettävä kestävyysvaatimus (varaosavarasto). e) Ehdotukseen tulisi sisällyttää säännöt takuuajan pidentämisestä suhteessa aikaan, jonka korjattavana oleva tuote on pois käytöstä tai palvelu ei ole saatavilla. f) Ehdotukseen tulisi sisällyttää täsmennyksiä maksualustojen turvallisuudesta tai myyntialustojen (Marketplace) yhteisvastuusta petostapauksissa ja takuun täytäntöönpanotapauksissa. g) Tuottajan ja myyjän tulisi jakaa vastuu tapauksissa, joissa kuluttaja päättää korjauttaa tai vaihtaa tavaran, tämän vaikuttamatta 16 artiklassa jo säädettyyn takautumisoikeuteen ja oikeuteen ottaa ennalta yhteyttä myyjään. h) Tavaran ja maksun palauttamiselle asetettua 14 päivän määräaikaa koskevien säännösten sanamuotoa on selvennettävä.
4.5

ETSK:n mielestä on erittäin tärkeää käynnistää mahdollisimman pian laaja-alainen digitaalialan eurooppalainen koulutusohjelma, jotta kaikille kansalaisille voidaan antaa välineet, joiden avulla he voivat selviytyä mahdollisimman hyvin siirtymästä. ETSK on tietoinen asiaan liittyvästä kansallisesta toimivallasta, mutta se toivoo kuitenkin, että kyseinen ohjelma aloitetaan oppilaitoksista ja että sen avulla parannetaan opetushenkilöstön tietämystä, mukautetaan opetusohjelmia ja opetusmenetelmiä digitaaliteknologioihin (mukaan luettuna sähköinen oppiminen) ja tarjotaan kaikille opiskelijoille korkeatasoista koulutusta. Tällaisen ohjelman luonnollisena jatkeena on elinikäinen oppiminen, jotta kaikkien työntekijöiden osaamista voidaan mukauttaa tai ajantasaistaa (27).
3.5

Yhteistyön puute ilmenee lukuisina päällekkäisinä asejärjestelminä, puolustusteollisuuden mittakaavaetujen puutteena ja asevoimien heikompana toimintavalmiutena. EU:ssa on 178 eri asejärjestelmää, kun Yhdysvalloissa niitä on 30. EU:ssa on 17 eri taistelupanssarivaunutyyppiä, kun Yhdysvalloissa niitä on vain yksi. Tämä kertoo, että puolustusbudjettien käyttö on selkeästi tehotonta ja puolustusmateriaalin yhteentoimivuus puutteellista.
3.4

Automaattisen ajamisen tarjoaman potentiaalin, muun muassa autonomisten autojen, katsotaan olevan etupäässä mahdollisuus uusia liiketoimintamalleja ajatellen. Myös vastuukysymykset ovat kuitenkin tärkeitä, ja ne on selvitettävä EU:ssa yhdenmukaisella tavalla. Tämän lisäksi automaattinen tai puoliautomaattinen ajaminen voisi myös parantaa huomattavasti maaliikenteen ajoneuvojen aktiivista turvallisuutta. Liikennekuolemien määrä on vähentynyt 1970-luvulta lähtien neljäsosaan etupäässä autojen passiivisten turvallisuusominaisuuksien käyttöönoton ansiosta. Valitettavasti kuitenkin vielä 25 500 ihmistä menetti henkensä EU:n maanteillä vuonna 2016. Nyt olisi korkeatasoisia aktiivisia turvallisuusominaisuuksia (puoliautomaattinen ajaminen, verkottuneet autot) kehittämällä ja niitä käyttöön ottamalla mahdollisuus vähentää kuolemaan johtavia onnettomuuksia huomattavasti tai jopa poistaa ne kokonaan, kuten on määritelty Vision Zero -turvallisuushankkeessa. Hanke aloitettiin Ruotsissa vuonna 1997 ja omaksuttiin sittemmin EU:ssa, mutta sen avulla ei ole saavutettu odotettuja tuloksia. Automaattinen ajaminen voisi kuitenkin saada aikaan merkittävän muutoksen. ETSK kannustaa komissiota jatkamaan Vision Zero by 2050 -hanketta edelleen, koska sen päämäärä on erittäin tärkeä yhteiskuntamme ja kaikkien kansalaisten kannalta.
1.8

Tietoon pohjautuvaa maataloutta (mm. täsmäviljelyä ja agroekologisia lähestymistapoja) on edistettävä. Luonnonvarojen, maaperän ja ympäristön kannalta suotuisan täsmäviljelyn tarjoamat mahdollisuudet voidaan hyödyntää yhdistämällä maaperää, lannoitteita, kasvinsuojeluaineita, säätä ja saantoa koskevat tiedot, mikä edellyttää muun muassa kansallisiin tietokantoihin sisältyvien luotettavien tietojen saatavuuden parantamista, liikkuvuuden lisäämistä ja helppokäyttöisyyden edistämistä. Tässä on noudatettava periaatetta, jonka mukaan maataloustuottajat ovat näiden tietojen omistajia. Tämän kaiken edellytyksenä on, että maataloustuottajilla on internetyhteys ja että he hyödyntävät tieto- ja viestintätekniikkaa.
1.3

ETSK on kuitenkin huolestunut tukien monimutkaisuudesta ja moninaisuudesta. ETSK suhtautuukin myönteisesti komission aikomukseen perustaa keskitetty neuvontapiste, josta hankkeiden kehittäjät ja investoijat voivat saada suuntaviivoja ja opastusta, mutta kehottaa ryhtymään toimenpiteisiin rahoitustarjonnan yksinkertaistamiseksi. Komitea nimittäin katsoo, että rahoitustukia on liian monia ja niiden saaminen on vaikeaa hyvin pienille yrityksille ja paikallisyhteisöille.
3.7

Vaikka 5 artiklan 5 kohdassa ei säädetä erityisestä määräajasta, jossa komissio tekee päätöksen uusia poikkeuksia koskevista hakemuksista, määräajaksi, johon mennessä komission tekee päätöksen poikkeuksen uusimista koskevista hakemuksista, on asetettu viimeistään kuusi kuukautta ennen poikkeuksen voimassaolon päättymistä, mikä on osoittautunut käytännössä mahdottomaksi. Yhdessä sen vaatimuksen kanssa, jonka mukaan uusimista koskeva hakemus on jätettävä viimeistään 18 kuukautta ennen poikkeuksen voimassaolon päättymistä, tämä määräaika merkitsee sitä, että komissio tekee päätöksensä voimassa olevien poikkeusten uusimista koskevista hakemuksista 12 kuukauden kuluessa hakemuksen jättämisestä, jolleivät erityiset olosuhteet edellytä muuta määräaikaa. Tämän määräajan noudattaminen on käytännössä mahdotonta, koska uusimista koskevan hakemuksen arvioinnissa on useita pakollisia menettelyvaiheita. Näin ollen säännös määräajan vahvistamisesta, johon mennessä komissio tekee päätöksen poikkeuksen uusimista koskevasta hakemuksesta, olisi poistettava.
4.5

ETSK toteaa, että Kiina on pyytänyt WTO:ssa koolle EU:n käyttämää vertailumaamenettelyä käsittelevän virallisen paneelin, ja muistuttaa, että EU on parhaillaan ottamassa käyttöön uutta menetelmää, jonka tulisi olla kaikkien kansainvälisten sopimusten mukainen. ETSK katsoo, että mikäli WTO päättää, että Kiinan WTO:hon liittymispöytäkirjan 15 kohdan a alakohdan ii alakohdan voimassaolon päättyminen ei anna Kiinalle automaattisesti markkinatalousasemaa ja että Kiinan on noudatettava muita liittymispöytäkirjassa tekemiään sitoumuksia, vertailumaamenettelyn käyttöä on jatkettava.
1.6

ETSK panee merkille, että palvelupaketissa ei tarjota erityistä tapaa sähköisiin palveluihin sovellettavaksi vaan katsotaan, että kyse on uudesta, nousevasta liiketoiminta-alasta, johon on kiinnitettävä erityistä huomiota. Koska liikkuvuuspotentiaali on tällä alalla erittäin suuri, pätevyyden tarkistaminen sekä oikeudellisten vaatimusten ja vähimmäislaatuvaatimusten noudattamisen arviointi on erityisen vaikeaa kuluttajille ja voi edellyttää erityisiä välineitä. Erityisesti sähköisten palvelujen sisämarkkinoihin suunnattu aloite olisi siksi tervetullut. Tarvitaan uusia keinoja rakentaa henkilökohtaista luottamusta, kun palveluntarjoajaa ei kohdata henkilökohtaisesti.
2.12

Europol on mukana ETIAS-tarkastussääntöjen laatimisessa, ja ETIAS-seurantalista muodostuu sellaisiin henkilöihin liittyvistä tiedoista, joiden epäillään tehneen rikoksen tai osallistuneen rikokseen tai joiden osalta on tosiasioihin perustuvaa näyttöä tai perusteltuja syitä, joiden nojalla voidaan olettaa, että he saattaisivat tehdä vakavia rikoksia tai että heistä aiheutuu muulla tavoin turvallisuus- ja terveysriskejä.
12.6

Komissio on antanut tiedonannon puhtaan energian innovointiin vauhdittamisesta (8), sillä ”energiajärjestelmä” on tullut Euroopassa ”käännekohtaan”, jonka jälkeen ”uusiutuvat energialähteet ovat [– –] yhä kilpailukykyisempiä”. Eurooppa-neuvosto on hyväksynyt toimenpiteitä talouden hiilidioksidipäästöjen vähentämiseksi ja energiamarkkinoiden yhdentämiseksi. Uusiutuvat energialähteet muodostavat yhä suuremman osuuden sähköntuotannosta, ja energiaintensiiviys – joka merkitsee energiankulutusta suhteessa taloudelliseen suorituskykyyn – on laskussa etenkin kehittyneissä talouksissa.
1.4

Life-ohjelma, jonka jatkuvaa mukauttamista uusiin haasteisiin on arvostettava erityisesti, on osoittanut myös, että kansalaisyhteiskunnassa on suuri potentiaali ja valmius toimia EU:n ympäristö- ja kestävyyspolitiikan täytäntöönpanon ja kehittämisen puolesta. EU:n lainsäädännön täytäntöön paneminen on paljon enemmän kuin pelkkä lainsäädäntötoimenpide, joka jäsenvaltioiden on toteutettava. Ympäristö- ja kestävyyspolitiikan onnistuminen on riippuvainen kansalaisten hyväksynnästä, politiikan on oltava avointa, ja siitä on tiedotettava. Tässäkin Life-ohjelma antaa erittäin arvokkaan panoksen.
2.4

Jotta keskusvastapuolista voidaan saada täysi hyöty, 1) niiden on hallittava riskejään tehokkaasti ja niillä on oltava käytettävissään riittävät taloudelliset resurssit ja 2) niiden on oltava vahvan viranomaisvalvonnan ja valvontavaatimusten alaisia. Keskusvastapuolten on ensinnäkin kestettävä häiriöitä riittävän hyvin siinä mielessä, että niiden on voitava erittäin suurella todennäköisyydellä selvitä määritysosapuolten maksukyvyttömyydestä ja muista stressitekijöistä taloudellisten resurssiensa (mm. vakuusvaatimuksien, ennalta rahoitettujen maksukyvyttömyysrahastojen ja maksuvalmiusjärjestelyjen) avulla. Toiseksi keskusvastapuolilla on oltava elvytyssuunnitelmat, joiden avulla ne voivat kohdentaa ylivahingot ja lisätä likviditeettiä rasittamatta kohtuuttomasti määritysosapuolia ja muita rahoituslaitoksia, joista monet ovat todennäköisesti jo itsessään järjestelmän kannalta merkittäviä. Lisäksi on laadittava uskottavat keskusvastapuolten kriisinratkaisusuunnitelmat.
1.11

Komitea on pettynyt siihen, että komissio on jälleen jättänyt huomiotta verkkoalustojen sosiaalisen ulottuvuuden. ETSK korostaa, että alustojen sosiaalinen vastuu niiden työntekijöitä – sekä vakinaisia työntekijöitä että uusien työsuhdemuotojen mukaan työskenteleviä – kohtaan on määriteltävä tarkemmin. Viimeksi mainittuihin on kiinnitettävä erityistä huomiota, ja alustan kaikille työntekijöille on tarjottava oikeudenmukaiset työolot, asianmukainen sosiaaliturva, työterveys ja -turvallisuus, koulutus, kollektiivinen neuvotteluoikeus ja ammatillinen järjestäytymisoikeus (1). Samalla on tunnustettava verkkoalustojen esiin tuomat haasteet yhteistyötaloudessa.
2.19

ETSK kannattaa sitä, että tuomareita kehotetaan nimenomaisesti harkitsemaan, olisiko palauttamispäätös julistettava väliaikaisesti täytäntöönpanokelpoiseksi. Palauttamispäätöksen jälkeiset viivästykset vaikuttavat kielteisesti vanhempien ja lasten välisiin suhteisiin ja lapsen etuun. ETSK pitää tervetulleena, että ehdotuksessa on useita selvennyksiä, joiden tarkoituksena on parantaa nykyisten sääntöjen soveltamista. Siinä velvoitetaan se jäsenvaltio, jossa lapsen asuinpaikka oli välittömästi ennen luvatonta pois viemistä tai palauttamatta jättämistä, laatimaan perusteellinen selvitys siitä, mikä on lapsen etu, ennen kuin lapsen huollosta tehdään lopullinen päätös, joka mahdollisesti edellyttää lapsen palauttamista. Kun laaditaan selvitystä siitä, mikä on lapsen etu, jokaisella lapsella, joka kykenee muodostamaan omat näkemyksensä, on oikeus tulla kuulluksi, vaikka hän ei olisi fyysisesti läsnä. Tarvittaessa on käytettävä vaihtoehtoisia keinoja, kuten videoneuvottelua.
1.1

ETSK ilmaisee tukensa komission ehdotukselle, joka on julkaistu otolliseen aikaan ja jossa esitettyjä asioita on käsitelty ja punnittu osuvasti. On syytä korostaa, että kuten ehdotuksessa todetaan, ehdotetun asetuksen soveltamisella tavoitellut edut hyödyttävät kaikkia toimijoita: kuluttajia, yrityksiä ja kansallisia viranomaisia.